Ek het besluit om my verjaardag met my vrou en kinders by hierdie wonderlike plek te vier. Ons het 'n heerlike wegbreeklangnaweek daarvan gemaak. Die uitsig is ongelooflik, die huis is puik ingerig en dit is die ideale plek om te ontspan en net die natuurskoon te geniet. Die stilte en rustigheid is ongekend vir ons as stadsmense en ons kon snags slaap met die geruis van die see in die agtergrond. Die nagte is pikdonker aangesien daar nie straatligte is nie. Al wat jy hoef saam te neem is jou klere. Die res is alles daar. Ek kan die huis met die grootste vrymoedigheid aanbeveel!
'n Pragtige, gemaklike en ontspannende huis met uitsigte vir myle aan alle kante. Wonderlike aktiwiteite oral rondom en die plaaslike delis en restaurante is puik! Kan nie wag om weer te gaan nie!